

REPUBLIKA HRVATSKA

LIČKO-SENJSKA ŽUPANIJA

G R A D G O S P I Ć

GRADONAČELNIK

KLASA: 404-02/23-01/1

URBROJ: 2125-1-02-23-02

Gospić, 14. ožujka 2023. godine

 **GRADSKO VIJEĆE GRADA GOSPIĆA**

**Predmet: Prijedlog Odluke o planu rashoda za nabavu proizvedene dugotrajne imovine**

 **i dodatna ulaganja na nefinancijskoj imovini za 2023. godinu**

 - na razmatranje i donošenje – dostavlja se -

 Temeljem članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), u privitku Vam dostavljam Prijedlog Odluke o planu rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu, na razmatranje i donošenje.

Obrazloženje:

Zakonska osnova za donošenje Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu sadržana je u odredbi članka 143. Zakona o odgoju i obrazovanju u osnovnoj i srednjoj školi ("Narodne novine" br. 87/08, 86/09, 92/10, 105/10, 90/11, 5/12, 16/12, 86/12, 126/12-p.t., 94/13, 152/14, 07/17, 68/18, 98/19, 64/20 i 151/22) i točki II. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini ("Narodne novine" br. 8/23) (u daljnjem tekstu Odluka) koja je donesena na sjednici Vlade RH održanoj 20. siječnja 2023. godine.

Navedenom Odlukom u državnom proračunu između ostalog osiguravaju se sredstva za rashode za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu za 2023. godinu, Gradu Gospiću utvrđena su sredstva u visini od 60.962,00eura.

Gradsko vijeće Grada Gospića temeljem točke V. Odluke Vlade dužno je donijeti vlastitu odluku o kriterijima, mjerilima i načinu financiranja decentraliziranih funkcija osnovnog školstva za 2023. godinu u okviru bilanciranih sredstava i po namjenama utvrđenim u Odluci Vlade.

 Osnovne škole su dostavile svoje Planove rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu po prioritetima ulaganja, na temelju dostavljenih Planova stvorena je osnova za odlučivanje o ulaganjima za svaku pojedinu Osnovnu školu.

Rashodi za nabavu proizvedene dugotrajne imovine i dodatna ulaganja na nefinancijskoj imovini, sukladno Računskom planu za proračunsko računovodstvo, odnose se na skupinu 42 – Rashodi za nabavu proizvedene dugotrajne imovine i skupinu 45 – Rashodi za dodatna ulaganja na nefinancijskoj imovini.

Rashode za nabavu proizvedene dugotrajne imovine i dodatna ulaganja na nefinancijskoj imovini gradovi planiraju i troše na osnovi Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu, u kojem se planiraju kapitalni projekti osnovnog školstva koji će se realizirati tijekom 2023. godine.

Osnovna škola Dr. Franje Tuđmana Lički Osik obratila se Gradskom upravnom odjelu za samoupravu i upravu sa zahtjevom za prenamjenu financijskih sredstava u iznosu od 11.205,00 € iz skupine 42 i 45 prema ekonomskoj klasifikaciji u skupinu 32.

Navedeni zahtjev za prenamjenu financijskih sredstava ne utječe na ukupna utvrđena financijska sredstva sukladno Odluci Vlade RH, o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini nego na raspodjelu unutar ekonomske klasifikacije unutar skupina 32 i skupina 42 i 45.

Sredstva za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu za 2023. godinu nakon prenamjene iznose **49.757,00** eura.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini sadržava kapitalne projekte u osnovnim školama kojima je Grad Gospić osnivač.

Planom su utvrđeni sljedeći kapitalni projekti:

- u Osnovnoj školi dr. Jure Turića, Gospić decentralizirana sredstva u iznosu od **39.215,00** eura se planiraju utrošiti na sanaciju sanitarnih čvorova, popravak krova i oluka zgrade Matične škole u Gospiću, uređenje okoliša zgrade Matične škole, nabavu računala i računalne opreme (program kontrola pristupa i evidencija radnog vremena), nabavu uredskog namještaja (klupe, stolice, tapecirane stolice), nabavu knjiga za lektiru kao i nabavu strojeva za potrebe uređenja okoliša škole (kosilica);

- u Osnovnoj školi dr. Franje Tuđmana Lički Osik, Lički Osik decentralizirana sredstva u iznosu od **2.500,00** eura planiraju se utrošiti za nabavu opreme (trimer, bušilica i hladnjak);

- u Osnovnoj školi dr. Ante Starčević Pazarište Klanac, Klanac iz decentraliziranih sredstava u iznosu od **8.042,00** eura se planiraju utrošiti za nabavu i ugradnju trakastih zavjesa u prostorijama PŠ D. Pazarišta, nabavu i ugradnju unutarnje stolarije u MŠ Klanac (unutarnja vrata na učionicama), nabavu i ugradnju interaktivne ploče u MŠ Klanac kao i nabavu nastavnih sredstava i pomagala za izvođenje nastave kemije, tehničke kulture, tjelesne i zdravstvene kulture.

Slijedom prethodno navedenog, predlaže se Gradskom vijeću Grada Gospića donošenje Odluke o planu rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu.

S poštovanjem,



Privitak:

1. Prijedlog Odluke

Na temelju točke II. i V. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini („Narodne novine“ br. 8/23) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20 i 1/21), Gradsko vijeće Grada Gospića na sjednici održanoj dana \_\_\_\_\_\_\_\_ 2023. godine, donijelo je

**ODLUKU**

**o planu rashoda za nabavu proizvedene**

**dugotrajne imovine i dodatna ulaganja na nefinancijskoj**

**imovini za 2023. godinu**

**I.**

Ovom Odlukom donosi se plan rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu u visini od **49.757,00** eura, kojim se utvrđuju kapitalni projekti u osnovnim školama kojima je Grad Gospić osnivač.

**II.**

 Plan rashoda za nabavu proizvedene dugotrajne imovine i dodatna ulaganja na nefinancijskoj imovini za 2023. godinu čine:

|  |  |  |
| --- | --- | --- |
| Naziv osnovne | Projekt | Sredstva za 2023. |
| škole |  |  |
| Osnovna škola dr. Jure Turića, Gospić | Sanacija sanitarnih čvorova | 7.000,00 € |
|  | Sanacija krova i oluka  | 5.000,00 € |
|  | Uređenje okoliša škole | 7.908,40 € |
|  | Sanacija parketa u učionicama | 2.654,46 € |
|  | Nabava knjiga (lektira za školsku knjižnicu) | 3.318,07 € |
|  | Nabava računala i računalne opreme (program kontrola pristupa i evidencija radnog vremena) | 5.000,00 € |
|  | Nabava uredskog namještaja (stolice, klupe, tapecirane stolice) | 5.972,53 € |
|  | Nabava strojeva (kosilica) | 2.361,54 € |
| Osnovna škola dr. Franje Tuđmana Lički Osik, Lički Osik | Nabava opreme (trimer, bušilica i hladnjak) | 2.500,00 € |
| Osnovna škola dr. Ante Starčević Pazarište Klanac, Klanac | Nabava i ugradnja trakastih zavjesa u PŠ Donje Pazarište | 1.000,00 € |
|  | Nabava i ugradnja unutarnje stolarije u MŠ Klanac (unutarnja vrata na učionicama) | 3.980,00 € |
|  | Nabava i ugradnja interaktivne ploče u MŠ Klanac | 1.990,00 € |
|  | Nabava nastavnih sredstava i pomagala za izvođenje nastave kemije, tehničke kulture, tjelesne i zdravstvene kulture | 1.072,00 € |
|  | **UKUPNO:** |  **49.757,00 €**  |

**III.**

 Postupci nabave pri realizaciji sredstava iz ove Odluke provode se sukladno Zakonu o javnoj nabavi.

**IV.**

Ova Odluka stupa na snagu dan nakon dana objave u "Službenom vjesniku Grada Gospića".

 PREDSJEDNICA GRADSKOG VIJEĆA

GRADA GOSPIĆA

Ana-Marija Zdunić, mag.iur., v.r.